రియాద్ : సౌదీ అరేబియాలో విదేశీయులకు మంచి రోజులు ముగిసిపోయినట్లేనా? కంపెనీలు ఖర్చులను తగ్గించుకునేందుకు పాశ్చాత్యులను తిరిగి వారి స్వదేశాలకు పంపించేస్తున్నాయి. ప్రపంచంలోనే అతిపెద్ద ఆర్థిక వ్యవస్థగల సౌదీ అరేబియా తగ్గుతున్న క్రూడ్ ధరలకు అనుగుణంగా మారే ప్రయత్నంలో ఉంది. దీంతో ఖర్చులను తగ్గించుకోవడంతో పాటు స్థానికులకే ఉద్యోగావకాశాలు ఇచ్చేందుకు మొగ్గు చూపుతోంది. దీంతో వలసదారులకు ఉద్యోగాలు తగ్గిపోతున్నాయి.చమురు ఎగుమతిలో మిగతా దేశాల కన్నా సౌదీ అరేబియాదే పైచేయి. పెట్టుబడులు, వ్యాపార స్థాయిని పెంచుకునేందుకు గత ఏడాది నుంచి విజన్ 2030 పేరుతో ఆర్థిక పరివర్తన కార్యక్రమాలను చేపడుతోంది. సౌదీ వ్యక్తులకే ప్రైవేటు రంగంలో కూడా ఉద్యోగాలిస్తోంది. 2014 నుంచి ప్రపంచవ్యాప్తంగా ఆయిల్ ధరలు పతనమవుతుండటంతో సౌదీ అరేబియా బడ్జెట్ లోటు భారీగా పెరిగింది. ప్రైవేటు సంస్థలకు వందల కోట్ల డాలర్లు బాకీ పడింది. ముఖ్యంగా భవన నిర్మాణ రంగంలో అప్పులు ఎక్కువగా ఉన్నాయి.సౌదీ బిన్లాడెన్ గ్రూపు పేద దేశాల నుంచి వచ్చిన దాదాపు 70 వేల మందిని వారి స్వదేశాలకు పంపించేసింది. అయినా ఆర్థిక వృద్ధి రేటు మందగమనం కొనసాగుతోంది. దీంతో పాశ్చాత్య దేశాలవారిని కూడా పంపించేయవలసిన పరిస్థితులు ఏర్పడ్డాయి. అన్ని వ్యాపారాలపై తీవ్ర ఒత్తిళ్ళు ఉన్నాయి. లాభాలు తగ్గిపోతున్నాయి. ఈ పరిస్థితులు మరింత కఠినంగా మారే అవకాశం ఉంది. విదేశీ కార్మికులు తమపై ఆధారపడేవారితో కలిసి ఉంటే, వారిపై జూలై నుంచి సుంకం విధించాలని సౌదీ అరేబియా ప్రభుత్వం యోచిస్తోందని తెలుస్తోంది. నెలకు 100 రియాల్స్ నుంచి ప్రారంభమై 2020 నాటికి 400 రియాల్స్ వరకు ఈ సుంకం చేరే అవకాశం ఉందని చెప్తున్నారు.  దీంతో వలసదారులకు మరిన్ని కష్టాలు తప్పవు.ఓ ఎలక్ట్రానిక్స్ కంపెనీ మేనేజర్ మాట్లాడుతూ తమ కంపెనీలో దాదాపు 300 మంది వలసదారులు పని చేస్తున్నారు. వీరిలో అత్యధికంగా భారతీయులు, పాకిస్థానీలు, ఫిలిపినోలు ఉన్నారన్నారు. ఈ సుంకాలను వారే చెల్లించేలా చేస్తామని చెప్పారు. వారు నెలకు దాదాపు 10 వేల రియాల్స్ కన్నా తక్కువ సంపాదిస్తూ ఉంటారని, ఈ సొమ్మును చెల్లించే బాధ్యతను వారికే అప్పగిస్తే వారు తమ కుటుంబాలను స్వదేశాలకు పంపించేస్తారని, లేదంటే మొత్తం అందరూ వెళ్ళిపోతారని, అప్పుడు సౌదీ వ్యక్తులను నియమించుకోవడానికి అవకాశం ఉంటుందని చెప్పారు. సౌదీల కన్నా ఎక్కువ మంది విదేశీయులను నియమించుకునే యజమానులపై నెలవారీ ఫీజును కూడా పెంచాలని ప్రభుత్వం నిర్ణయించినట్లు సమాచారం. స్థానికులకు ఉపాధి అవకాశాలు కల్పించడమే లక్ష్యంగా ఈ చర్యలు చేపట్టబోతున్నట్లు తెలుస్తోంది.ఓ విదేశీ దౌత్యవేత్త చెప్తున్న వివరాల ప్రకారం ప్రభుత్వం సబ్సిడీలపై కోత విధించబోతోంది. ఫలితంగా తాగు నీరు, విద్యుత్తు బిల్లులు సహా పెరుగుతున్న ధరలకు అదనంగా కొత్త సుంకాలు వేధించబోతున్నాయి. వ్యాపారం చేయడానికి ఖర్చు తీవ్రంగా పెరుగుతుంది.
riad : soudi arabialo videsheeyulaku manchi rojulu mugisipoyinatlena? companylu kharchulanu tagginchukunenduku paaschaatyulanu tirigi vaari swadesaalaku pampinchestunnaayi. prapanchamlone atipedda aardhika vyavasthagala soudi arabia taggutunna crud dharalaku anugunamgaa mare prayatnamlo undi. deentho kharchulanu tagginchukovadamto paatu sthaanikulake udyogaavakaasaalu ichenduku moggu chuuputoondi. deentho valasadaarulaku udyogaalu taggipotunnayi.chamuru egumatilo migata deshaala kanna soudi arebiade paicheyi. pettubadulu, vyapara sthaayini penchukunenduku gatha edaadi nunchi vijan 2030 paerutho aardhika parivartana kaaryakramaalanu chepadutondi. soudi vyaktulake praivetu rangamlo kuudaa udyogaalistondi. 2014 nunchi prapanchavyaaptamgaa aayil dharalu patanamavutundatamto soudi arabia budget lotu bhariga perigindi. praivetu samsthalaku vandala kotla daalarlu baaki padindi. mukhyamgaa bhavana nirmaana rangamlo appulu ekkuvagaa unnaayi.soudi binladen groopu pedha deshaala nunchi vachina daadaapu 70 vela mandini vaari swadesaalaku pampinchesindi. aina aardhika vruddhi retu mandagamanam konasagutondi. deentho paaschaatya deshaalavaarini kuudaa pampincheyavalasina paristhitulu erpaddai. anni vyaapaaraalapai teevra ottillu unnaayi. labhalu taggipotunnayi. ee paristhitulu marinta kathinamgaa mare avakaasam undi. videshee kaarmikulu tamapai aadhaarapadevaaritho kalisi unte, vaaripai juulai nunchi sunkam vidhinchaalani soudi arabia prabhutvam yochistondani telustondi. nelaku 100 reals nunchi praarambhamai 2020 naatiki 400 reals varaku ee sunkam chere avakaasam undani cheptunnaaru.  deentho valasadaarulaku marinni kashtaalu tappavu.oo electranics company manager maatlaadutuu tama companylo daadaapu 300 mandi valasadaarulu pani chestunnaru. veerilo atyadhikamgaa bhaaratheeyulu, paakisthaaneelu, philipinolu unnaarannaaru. ee sunkaalanu vaare chellinchela chestamani cheppaaru. vaaru nelaku daadaapu 10 vela reals kanna takkuva sampaadistuu untaarani, ee sommunu chellinche baadhyatanu vaarike appagiste vaaru tama kutumbaalanu swadesaalaku pampinchestaarani, ledante mottam andaruu vellipotaarani, appudu soudi vyaktulanu niyaminchukovadaaniki avakaasam untundani cheppaaru. soudiila kanna ekkuva mandi videsheeyulanu niyaminchukune yajamaanulapai nelavari feejunu kuudaa penchaalani prabhutvam nirnayinchinatlu samacharam. sthaanikulaku upaadhi avakaasaalu kalpinchadame lakshyamgaa ee charyalu chepattabotunnatlu telustondi.oo videshee doutyavetta cheptunna vivaraala prakaaram prabhutvam subsidylapai kotha vidhinchabotondi. phalitamgaa taagu neeru, vidyuttu billulu sahaa perugutunna dharalaku adanamgaa kotta sunkaalu vedhinchabotunnayi. vyaparam cheyadaaniki kharchu teevramgaa perugutundi.